રૂપિયા 2000ની નોટો હજી જ્યાં ઘણા સુધી પહોંચી નથી ત્યાં તો તેની નકલી નોટ અમદાવાદના બજારમાં ફરતી થઈ ગઈ હોવાનો કિસ્સો સામે આવ્યો છે. નવી કરન્સી આવ્યાના માત્ર 14 દિવસમાં જ અમદાવાદમાં રૂપિયા 2000ની પ્રથમ બનાવટી ચલણી નોટો ફરતી થયાનો એક કિસ્સો બન્યો છે. અમદાવાદમાં પકવાન ચાર રસ્તા પાસે પાન સેન્ટર ધરાવતા વંશ બારોટને કોઈ ગ્રાહકે 2 હજારની નકલી નોટ પધરાવી હતી. બે હજારની નકલી નોટની ખરાઈ માટે સેન્ટ્રલ બેંક ઓફ ઈન્ડિયાની લાલ દરવાજા બ્રાંચમાં આપતા આ નોટ નકલી હોવાનું સામે આવ્યું હતું. બેંક સત્તાવાળાઓએ વંશ બારોટ પાસે રહેલી 2 હજારની નકલી નોટ અને અરજી સ્વીકારી લીધી હતી.